11 красавіка ў Нацыянальнай бібліятэцы Беларусі адбылося адкрыццё фотавыстаўкі Людмілы Разумавай “Святло Байканура”, прымеркаванай да Дня касманаўтыкі. Прафесійны фотакінааператар, Людміла Калістратаўна працавала дваццаць гадоў у фотакінааддзеле пры Упраўленні ракетных войск на Байкануры, дакументуючы на фота — і кінаносьбіты хроніку вялікіх касмічных будняў. Адноўленыя па старых негатывах, яе фотаздымкі ў такім фармаце дэманструюцца ўпершыню.